b'\n_START_ARTICLE_\nCyrix Cx5x86\n_START_PARAGRAPH_\nCyrix Cx5x86 on Cyrixin valmistama x86-arkkitehtuurin mukainen suoritin. Se julkaistiin elokuussa 1995, nelj\xc3\xa4 kuukautta ennen kuuluisamman Cyrix 6x86:n julkaisua. Cx5x86 oli nopein suoritin, joka sopi Socket 3 -suoritinkantaan._NEWLINE_Suoritin perustui 6x86:n k\xc3\xa4ytt\xc3\xa4m\xc3\xa4\xc3\xa4n M1-ytimeen, mutta siit\xc3\xa4 oli poistettu puolet transistoreista. T\xc3\xa4m\xc3\xa4 pudotti hieman suorituskyky\xc3\xa4, joka oli noin 80-prosenttinen 6x86:een verrattuna. Cx5x86:ssa oli Intel i486:n 32-bittinen v\xc3\xa4yl\xc3\xa4, mutta sis\xc3\xa4isesti sill\xc3\xa4 oli enemm\xc3\xa4n yhteist\xc3\xa4 6x86:n, AMD K5:n, Intel Pentiumin ja jopa Intel Pentium Pron kanssa kuin 486:n. Siksi Cx5x86:ta ei tulisi sekoittaa AMD Am5x86:een, joka oli k\xc3\xa4yt\xc3\xa4nn\xc3\xb6ss\xc3\xa4 nopea 486.'